Adrian Anbereskoa

Adrian Anbereskoa (Anberes,  - Iruñea, 1568) flandriar inprimatzailea da, XVI. mendean Gaztelan eta Nafarroan lan egin zuena. 1546an, Miguel Egiak kontratu zuen Lizarrako bere inprentan aritzeko. Egia hiltzean inprenta jarauntsi eta 22 urtean 36 liburu argitaratu zituen, hau da, mende hartako nafar liburuen heren bat. Bera jo daiteke Euskal Herriko hirugarren inprimatzailetzat, Arnaut Gilen Brocarkoaren eta Miguel Egiaren atzetik.

1561ean, Doctrina christina y pasto natural del alma inprimatu zuen, 10 orriko idazlan erlijioso elebiduna, Antso Eltsokoarena. Ezagutzen den euskaraz inprimatu bigarren idazlana da, eta euskarazko lehen kristau-ikasbidea. Haatik, 1569an galdu egin zen idazlan horren arrastoa Tuteran, eta ez zaigu ale bat ere heldu, Goñi Gaztanbideren arabera. 

1569an, Anbereskoa Iruñera lekualdatu zen iraunkorki, udal eta foru agintariek erakarrita. Nafarroako Foru Laburtua inprimatzeko egin omen zioten promesa, ordea, ez zen bete, ez baitzen inprimatu ahal izan. Hildakoan, ezkontza bidez, Tomas Porralis Savoiakoa bere suhiak ordezkatu zuen. 

 Liburuen ekoizpena 
Adrian Anbereskoa inprimategiaren liburuen ekoizpena

 Erreferentzia 

 Ikus, gainera 
 Edizioaren historia Euskal Herrian

Kategoria:Anberestarrak
Kategoria:Inprimatzaileak
Kategoria:Iruñean hildakoak